Xamfrà del Fòrum (XDF Restaurant), menjar molt bé amb bona relació qualitat/preu - Tottarragona.cat :: Diari digital independent d'informació i d'opinió de Tarragona
Xamfrà del Fòrum (XDF Restaurant), menjar molt bé amb bona relació qualitat/preu
La seva cuina és mediterrània i de mercat, molt ben realitzada, una cuina tradicional i popular, animada amb tocs més actuals, basada en bons productes. El restaurant treballa sobre el preu d’un menú, que és de 15,45 euros, migdies de dilluns a divendres i 21,50 euros, nits, dissabtes, vigílies i festius, el que els comensals trien d’una varietat de primers plats, segons i postres, alguns dels quals porten suplement. També ofereix menú degustació, per encàrrec, 28,00 euros. El celler està ben sortit, amb unes 60 referències de vins i caves.
Entre les especialitats que els comensals poden triar cal destacar ventresca de tonyina vermella extra del Mediterrani en escabetx suau amb taronja; risotto xdF amb llàgrimes ibèriques, ceps, tòfona negra, manchego, cheddar i formatge reserva D.O. Zamora; cassoleta xdF amb calamars i xipirons; daus de bacallà d’Islàndia amb salsa de tomàquet xdF, crema d’alls cremats, pernil ibèric de gla i poma; burger xdF amb vedella 100% Black Angus amb brie, ceba confitada, foie, poma, figues i Pedro Ximémez; i com a postres, els nostres Werther’s originals, tòfones cruixents del 70% de cacao amb taronja i Grand Marnier; tòfones de Santa Tecla amb Chartreusse; tòfones de xocolata blanca amb coco i ron; choco-obsesión amb crema de cítrics.
Apuntem finalment que el restaurant participa cada any en el concurs de tapes que se celebra a la ciutat de Tarragona i quasi sempre queda el número 1 (de 9 l’ha guanyat 7 vegades).
Lleida, 17-19. (43003). Tel.: 977 24 71 16. Fax: 93 298 95 11. Tanca diumenge tot el dia i dilluns nit. Correu electrònic: info@xdfrestaurant.com. Web: www.xdfrestaurant-com.
Fèlix Llovell - 16/09/2015 - 10:21h